Сяргей Пляскач нарадзіўся ў 1971 годзе на Талачыншчыне. Пасля тэрміновай службы ў савецкім войску навучаўся на падрыхтоўчым адзяленні Мінскага педагагічнага інстытута імя Горкага. Падчас вучобы на факультэце беларускай філалогіі і культуры Беларускага дзяржаўнага педагагічнага ўніверсітэта імя Максіма Танка быў удзельнікам студэнцкага тэатра “Жывое слова”, гастралюючы з якім, аб’ездзіў усю Беларусь ды Беласточчыну. Па завяршэнні навучання, вярнуўся на малую радзіму, дзе працаваў спачатку настаўнікам у школе Талачына, потым намеснікам дырэктара раённай гімназіі. Апавяданні, артыкулы ды вершы аўтара друкаваліся ў розных перыядычных выданнях.